మహ్మద్ అహ్మద్ షరీఫ్

మహ్మద్‌ అహ్మద్‌ షరీఫ్‌ ఆంధ్రప్రదేశ్ శాసనమండలి చైర్మన్. 7 ఫిబ్రవరి 2019 న బాధ్యతలు స్వీకరించాడు. ఆయన తెలుగు దేశం పార్టీ సభ్యుడు.

జీవితం తొలి దశలో 
మహ్మద్ ఖాసిమ్ షరీఫ్ దంపతులకు జన్మించాడు. ఆంధ్రప్రదేశ్ లోని పశ్చిమ గోదావరి జిల్లా నరసాపురంకు చెందినవాడు. నరసాపురంలోని శ్రీ వైఎన్ కాలేజీ నుండి బ్యాచిలర్ ఆఫ్ కామర్సు డిగ్రీ పొందాడు. అతను భోపాల్ విశ్వవిద్యాలయం నుండి 1978 లో మాస్టర్ ఆఫ్ కామర్స్, 1979 లో ఎల్ఎల్బి చేసాడు.

రాజకీయ జీవితం 
1982 లో ఎన్.టి.రామారావు  తెలుగు దేశమ్ పార్టీ ప్రారంభించినప్పటి నుండి షరీఫ్ సభ్యుడిగా వున్నాడు. జాతీయ ప్రధాన కార్యదర్శితో సహా పార్టీలో వివిధ పదవులు నిర్వహించాడు.  షరీఫ్‌ను శాసనమండలి సభ్యునిగా, తరువాత కౌన్సిల్‌లో ప్రభుత్వ విప్‌గా నియమించారు. 

7 ఫిబ్రవరి 2019 న షరీఫ్ ఆంధ్రప్రదేశ్ శాసనమండలి ఛైర్మన్‌గా ఎన్నికయ్యాడు.  

జగన్ ప్రభుత్వం ప్రతిపాదించిన మూడు రాజధానుల బిల్లు శాసనమండలిలో చర్చించినపుడు  సెలెక్ట్ కమిటీకి పంపాలని నిర్ణయం వివాదాస్పదమైంది. దీనిని అధికారపక్షం వ్యతిరేకించి శాసనమండలి రద్దు చేసే ప్రయత్నం ప్రారంభించింది. తెదేపా వర్గీయులు దీనిని స్వాగతించారు. అమరావతి ప్రాంతవాసులు, షరీఫ్ చిత్రానికి పాలాభిషేకం చేశారు.

ప్రస్తావనలు

బాహ్య లింకులు 
 ఆంధ్రప్రదేశ్ స్టేట్ పోర్టల్ 

ఆంధ్రప్రదేశ్ రాజకీయ నాయకులు
తెలుగుదేశం పార్టీ రాజకీయ నాయకులు
జీవిస్తున్న ప్రజలు